ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS

Įmonės kodas 145746984, Tilžės g. 63b, Šiauliai

FINANSINIŲ ATASKAITŲ AIŠKINAMASIS RAŠTAS

(pagal 2020-06-30 duomenis)

1. **BENDROJI DALIS**

Šiaulių miesto savivaldybės socialinių paslaugų centras yra biudžetinė įstaiga, finansuojama iš Šiaulių miesto savivaldybės biudžeto, įstaigos kodas 145746984.

Adresas: Tilžės g. 63 b, Šiauliai, Lietuvos Respublika.

Steigėja ir kontroliuojantis subjektas yra Šiaulių miesto savivaldybės taryba.

Savininkas – Šiaulių miesto savivaldybė.

Įstaigos savininko teises ir pareigas įgyvendinanti institucija-savivaldybės taryba.

Pagrindinė veikla - socialinio darbo veikla, pagal ekonominės veiklos rūšių klasifikatorių 8810.

Įstaiga yra atskiras juridinis vienetas, turintis herbinį antspaudą bei atsiskaitomąsias sąskaitas

AB Šiaulių bankas ir AB Swedbank bankuose.

Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų

rinkinius.

Socialinių paslaugų centras teikia socialines paslaugas Šiaulių mieste pagal socialinių paslaugų kataloge numatytas 16 rūšių nestacionarias bendrąsias (maitinimo paslaugos; aprūpinimo būtiniausiais drabužiais ir avalyne; transporto organizavimo; sociokultūrinės, asmeninės higienos; neįgaliųjų aprūpinimo techninės pagalbos priemonėmis, vaikų dienos centras – vaikams iš probleminių šeimų ; psichologo) ir specialiąsias ( pagalbos į namus ; dienos socialinės globos asmens namuose „Integrali pagalba į namus Šiaulių mieste„; socialinių įgūdžių ugdymo ir palaikymo paslaugos; globos centro paslaugos; apgyvendinimo laikino apgyvendinimo tarnyboje; krizių centro ;laikino apnakvindinimo; būsto ir gyvenamosios aplinkos pritaikymo neįgaliesiems) socialines paslaugas. Taip pat vykdomi projektai, finansuojami iš Europos sąjungos, valstybės biudžeto lėšų.

 Esant didelei emigracijai, kai iš miesto išvyksta jauni gyventojai, demografinė situacija keičiasi visuomenės senėjimo linkme, nuolat didėja socialinių paslaugų poreikis, susijęs su paslaugų teikimu pagyvenusiems, vienišiems, fizinę negalią turintiems asmenims, asmenims grįžusiems iš įkalinimo įstaigų, rizikos šeimoms, vaikams, kurių skaičius nuolat auga. Visos šios aplinkybės turi įtakos įstaigos veiklai.

Daugėjant teikiamų socialinių paslaugų skaičiui kiekvienais metais didėja įstaigos pajamos už teikiamas socialines paslaugas, tuo pačiu, siekiant užtikrinti kuo geresnį paslaugų teikimą, reikalingas ir didesnis finansavimas pagal visus išlaidų ekonominės klasifikacijos straipsnius .

Vidutinis darbuotojų skaičius 2020 metų birželio 30 d. - 167.

Finansinių ataskaitų pateikimo valiuta: eurai.

Kontroliuojamų arba asocijuotų subjektų bei filialų įstaiga neturi.

**II. APSKAITOS POLITIKA**

**Bendrieji apskaitos principai, metodai ir taisyklės**

 Apskaitos politika pateikta prie 2019 m. finansinių ataskaitų rinkinio. Apskaitai tvarkyti naudojama UAB „Nevda“ buhalterinės apskaitos programa.

 **III. PASTABOS**

 Finansinės būklės ataskaitoje informacija pateikta pagal 2020 metų birželio 30 d. duomenis ir lyginamoji praėjusių finansinių metų paskutinės dienos informacija.

 **1. Nematerialusis turtas**

Nematerialusis turtas – 1815,83 Eur (per pirmus du ketvirčius iš įstaigos lėšų buvo įsigyta už 1524,60 Eur);

**2. Ilgalaikis materialus turtas**

2020 m. birželio 30 d. ilgalaikio materialaus turto likutinė vertė yra 1702280,65 Eur (įstaigoje taip pat yra turto, kuris yra nusidėvėjęs, bet veikloje naudojamas). Per I ir II ketvirčius nurašyto (perduoto) turto nebuvo. Įstaiga neatlygintinai iš Šiaulių miesto savivaldybės gavo už 15405,39 Eur.

 **3. Ilgalaikis finansinis turtas**

Įstaiga ilgalaikio finansinio turto neturi - 0,00 Eur;

 **4. Biologinis turtas**

Įstaiga biologinio turto neturi - 0,00 Eur;

 **5. Trumpalaikis turtas**

Įstaigos trumpalaikis turtas antrą ketvirtį sudarė – 502460,50 Eur;

Tame skaičiuje medžiagų buvo 233,82 Eur, išankstiniai mokėjimai sudarė – 204,19 Eur (ERGO Insurance SE Lietuvos filialas už automobilio draudimą), per vienus metus gautinos sumos sudarė 449527,30 Eur, pinigai – 52495,19 Eur;

 **6. Trumpalaikiai įsipareigojimai**

Trumpalaikiai įsipareigojimai antrą ketvirtį įstaigoje – 290271,33 Eur.

Juos sudarė tiekėjams mokėtinos sumos – 9803,05 Eur, su darbo santykiais susiję įsipareigojimai – 183353,615 Eur (atlyginimai mokami kito mėnesio 8 d.) ir sukauptos mokėtinos sumos – 97114,67 Eur;

 **7. Pagrindinės veiklos pajamos**

Pagrindinės veiklos pajamos 2020 m. birželio 30 dienai – 1119858,61 Eur. Šią sumą sudaro finansavimo pajamos – 1064177,46 Eur, bei pagrindinės veiklos kitos pajamos – 55681,15 Eur;

 **8. Pagrindinės veiklos sąnaudos**

Pagrindinės veiklos sąnaudos per ataskaitinį laikotarpį - 1099171,40 Eur. Didžiąją dalį šių sąnaudų per ketvirtį sudarė darbo užmokesčio, socialinio draudimo ir atostogų rezervo sąnaudos;

 **9. Pagrindinės veiklos perviršis ar deficitas**

Pagrindinės veiklos perviršį sudaro – 20687,21 Eur.

 Per ataskaitinį laikotarpį apskaitos politikos keitimo, klaidų taisymo, neapibrėžtų įsipareigojimų, reikšmingų įvykių ir turto pokyčių nebuvo.

 Neapibrėžtų įsipareigojimų ir neapibrėžtų turto pokyčių per ataskaitinį laikotarpį nebuvo.

 Sprendimų dėl teisinių ginčų nėra.

 Reikšmingų įvykių po paskutinės tarpinio ataskaitinio laikotarpio dienos nebuvo.

Direktorė Vida Šalnienė

Šiaulių miesto savivaldybės Švietimo centro

Centralizuotos buhalterinės apskaitos padalinio

vyriausioji buhalterė Stanislava Vaičiulienė

Ataskaitas rengė:

Šiaulių miesto savivaldybės Švietimo centro

Centralizuotos buhalterinės apskaitos padalinio vyr. buhalterės pavaduotoja

Aušra Radvilaitė-Balčiūnienė, tel. +370 61804159